钦定古今图书集成/明伦汇编/氏族典/第282卷 > 《十六族谱小序》前人
## 钦定古今图书集成/明伦汇编/氏族典/第282卷 > 《十六族谱小序》前人

吾宗系出于姬，至颍川侯始受氏。盖分封于鲁，肇迹于周，语功德而至文王、周公，斯其至矣。谱者，或溯黄
帝则泽熄，或沿颍川则源湮，祖文王而宗周公，礼也。
故略《周本纪》而举文王之概，始后稷而迄周公，作《周
本纪略》第一。略《鲁世家》而举周公之概，始鲁公而迄
成公，作《鲁世家略》第二。颍川为受氏之祖，历三十世，
“迄龙骧将军令始新而启新都，为江南始祖，历十世
迄齐司马公叔举始迁登源，是为登源迁祖，迄四世
王祖越国公兴，是为吾宗显祖，历七世处士质公避
地新建，历三世处士思立公复迁歙之唐模，是为歙
之别祖也。越国公生为义主，殁为明神。唐、宋、元、明，世
爵世祀，足具世家，视异姓诸侯王侈”矣，作《越国世家》。
第三受氏始于颍川，是为第一世。历周、秦、两汉，文献
足征，乃今具载世家，故不表。龙骧而下著代，犹沿颍
川，历十四世为长史，公，则王祖父也，作《龙骧以下世
表》。第四自王祖，历十世，别祖思立公始迁唐模，历五
世而始分，作《本支世表》。第五德昌、德暹二公以还，分
为十六族，曰唐模，曰稠墅，曰大里，曰潜口，曰西山，曰
信行，曰丛睦，曰古城关，曰松明山，曰西沙溪，曰洪源，
曰岩镇，曰章祁。而唐模、潜口皆二支，章祁本之凤凰，
其后凤凰有他族矣，直由章祁而溯其所自出，故凤
凰不名，亦二支也。表凡五世一图，复以第五世标其
上，准前法，自六世至十世为一图，以后仿此，作《分支
世表》。第六。“沿世各为小传，著字爵、生殁、婚嫁、丘墓之
概，不及誉言，是为《小传》第七。其有德善功烈勋劳文
章质行较著者，则各立传表而出之，作《列传》第八。丘
墓自周至汉，可考者若而封，自汉末至唐，世守者什
七八。别祖思立公而下，则有世墓户，庶几世世守之，
迄于分支，则各为守，附之小传，作《丘墓志》”第九。“吾宗
始见于经，盖干戈社稷之烈也。王祖崛起，历代封诰
圭印具存。明兴，庙禁有榜，会典有祠，后世云仍，递受
诰命敕谕，则国家之典籍也。内之表疏论著，外之赞
述传志，择其雅驯者录之，则宗祏之典籍也。非核实
者，不预溢美，不预芜，不预将，以传信而示之法也。作
《典籍志》第十。”